Szentendre Éjjel-Nappal Nyitva Fesztivál

INFLOW NEMZETKÖZI IPARMŰVÉSZETI ÉKSZER VÁSÁR
2024-08-31 10:00 - 18:00 (Europe/Budapest) | MűvészetMalom, Bogdányi u.32., Szentendre, 2000, Magyarország
Első alkalommal nemzetközi iparművészeti ékszer kiállítást és vásárt tartunk Szentendrén. Fantasztikus környezetben, a MűvészetMalomban különleges kiállítás és vásár kap most helyet, ahol a látogatók hazai és külföldi ékszertervezők alkotásait ismerhetik és vásárolhatják meg. Az ékszerek izgalmas formavilágokat, hagyományos és új anyagokat is megjelenítő, egyedi tervezésű és készítésű, kis darabszámú ékszerek lesznek. Különleges lehetőség ilyen művészekkel, ékszerekkel találkozni.
A kiállítás és vásár szombaton és vasárnap 10 – 18 óra között látogatható.

SZENTENDRE FEST
2024-08-31 10:00 - 19:00 | Templomdomb, Templom tér 1., Szentendre, Pest, 2000
„Legyen a szép mindenkié” (feLugossy László)
Fessünk együtt a Templomdombon egy nagy kifeszített vászonra! A mű elkészítésében Zarubay Bence képzőművész segít. Festészetére Szentendre motívumai, jellegzetes, egyedi képi világa jellemző, amelyet a festészet során igyekszik átadni, megmutatni.
A program 2024. augusztus 31-én és szeptember 1-jén, 10:00-14:00 óra és 16:00-19:00 óra között kerül megrendezésre.

INFLOW NEMZETKÖZI KORTÁRS ÉKSZER KIÁLLÍTÁS ÉS VERSENY
2024-08-31 10:00 - 19:00 | MűvészetMalom, Bogdányi u.32., Szentendre, 2000, Magyarország
Egyéni történetek az ékszertervezésben:
Nemzetközi kiállításunk az élet szépségeit köszönti, az egyéni utakat, megéléseket. Arra ösztönöztük a tervezőket, hogy ihletet merítsenek saját történetükből és olyan művészi ékszereket alkossanak, melyek tisztelettel adóznak megélt pillanataiknak, eredményeiknek, kultúrájuknak, miközben megálmodják a jövőt.
A nemzetközi kortárs ékszer kiállítás sorozaton belül két kiállítás is látható:

A Milánói Ékszerhét díjazott alkotóinak bemutatkozása
Nemzetközi pályázat alapján, kiállítás és verseny, melynek témája: „Személyes Narratív Tér”. Az alkotásokat nemzetközi szakértői zsűri választotta ki.

A kiállítások a MűvészetMalom épületében, Szentendre, Bogdányi út 32. sz. alatt, szombaton és vasárnap 10-től 19 óráig látogathatóak.
Megnyitó ünnepség és díjátadó gála: augusztus 31. 19 h
Zene: Máhr Richard, jazz est.

KÖZÖS KÉPALKOTÁS
2024-08-31 10:00 - 19:30 | Newsee Store
Közös és szabad képalkotás az utca embereivel a Newsee Store falán. A Newsee Store utcafrontján és belső terében lehetőség nyílik a szabad képalkotásra egy nagy kifeszített papíron, ahol mindenki kapcsolódhat egymással időtől függetlenül ebben a három napban. Cél, hogy közösen alkossunk egy nagy képet, amely rajzokat és szövegeket egyaránt tartalmazhat. Az eszközöket és teret a Newsee Store biztosítja, minden más a képzeletre van bízva.

SZENTENDREI JAPÁN NAP azaz JAPÁN FESZT
2024-08-31 10:00 - 19:30 | Japánkert, Japánkert, Szentendre, Pest megye, 2000, Magyarország
Program:
-10:00 Kapunyitás / Gate Opening
-10:30-10:50 Megnyitó Beszéd – Ono Hikariko Japán Nagykövet és Szentendre Polgármestere
-10:00- 17:00 Zopcsák Ferenc japán kalligráfus egész nap várja az érdeklődőket. Ferenc instrukciói alapján ki is próbálhatjátok ezt a tradícionális művészeti ágat, de kérhettek egyedi kalligráfiákat is.
A részvétel vagy egyéb díjazás adományos jellegű.
-10:00-16:00 Mizuhiki azaz a japán zsinórkötés művészének és oktatójának Kazue Kuwana workshopja.
Az adott időszakban bárki készíthet és tanulhat különleges csomózási technikákat, készíthet kulcstartót, fülbevalót stb. Mindenkit várunk szeretettel.
Program díjazása adományos jellegű.
-11:30-12:00 Urasenke Magyarország Egyesületének teaceremónia bemutatója lesz látható.
Ebben a fél órában az Urasenke iskola magyar képviselői bemutatják A Tea Útját amin egyáltalán nem olyan könnyű járni, mint azt gondolnánk és kiderül miért is tarják ezt a teafogyasztási formát a megvilágosodás egyik lehetséges ösvényének:) Rengeteg értéket és tanítást képvisel ez a gyakorlat az Élni Tudással kapcsolatban.
A program ingyenes.
-14:00-17:00 Urasenke Teakóstoló
kihelyezett helyszín: Newsee Store Alkotmány utca 3.
foglalható időpontok: 14:00, 14:30, 15:00, 15:30, 16:00, 16:30
Díja: 3500 Ft
-12:00-16:00 Kimono bemutató, próba és 1 meghatározott időpontban 15:00 Japán táncoktatás Holló Viktória vezetéséve.
Megtudhatjuk mikor, mit, mivel hogyan viselnek hagyományosan a japán emberek, hogyan nevezik a különböző kiegészítőket és ezek után ki is próbálhatjuk őket. A program részeként Viktória mindannyiunknak megtanít egy-két egyszerű japán néptáncot.
A részvétel ingyenes.
-13:00-14:00 Kashima Shiden Jikshin Kage-ryu Kenjutsu bemutatója
A kendzsucu a japán kardvívás régi művészete. Közvetlenül a modern kendó ősének tekinthető. Fő különbség az edzés módszerében, eszközeiben és céljában található. A kendzsucu célja a tényleges, gyakorlatban használható vívótudás, és az azon keresztüli szellemi fejlődés elérése.
A Szentendrei Jikishinkan Dojo-ban 2018-ban indultak az edzések, Bella István vezetésével, melyek során hosszú és rövid kardos technikákat sajátíthatnak el a tanulók. Magyarországon az elérhető legmagasabb, menkyo kaiden fokozattal rendelkező, Pécsett élő és oktató Suzuki Kimiyoshi sensei irányítása alatt tanulják a szamurájok korának ősi harcművészetét. Minden érdeklődőt várunk szeretettel!
A részvétel ingyenes.
-13:00-16:00 Ábrahám Anna workshopja, ahol bárki kipróbálhatja a Suminagashi technikát (márványos papír) vagy készíthet ezzel a technikával egyedi legyezőket.
Díjazása adományos jellegű.
-13:00-14:00 Kerti Séta Dani Zoltánnal
A JAPÁN FESZT keretein belül privát sétát tehettek a Szentendrei japánkert és a Japánkert Magyarország Egyesület alapítójával Dani Zoltánnal. Az előadás során megtudhatjátok mik a céljai, ismérvei és szellemi mondanivalója a japánok kertépítészetének és miért mondják sokan hogy ez már művészet. Fény derül a kapcsolatra ember-kert-és a Világot átjáró erők közt.
Zoltán nem szokta ezt nagy dobra verni, de mi megsúgjuk nektek, hogy vannak kertészeti tanfolyamai és gyakorlati foglalkozásai is az Egyesületnek. Kérdezzetek bátran ezekről a lehetőségekről is személyesen:)
A program ingyenes.
-18:00-19:30 Sakura Band concert
A budapesti székhelyű Szakura Együttes hagyományos japán hangszereken szólaltat meg japán dallamokat. Művészeti és oktatási tevékenységük során a japán zene minél szélesebb körű megismertetésével kívánják erősíteni a kulturális kapcsolatokat Magyarország és Japán között. Budapesten felléptek már többek között a Magyar Zene Házában, a Néprajzi Múzeumban, emellett vidéki városokban is szívesen látott szereplők, mint például Gyulán, Békéscsabán, Keszthelyen, Debrecenben és Veszprémben.
Tagjai: Sakai Keiko ének – szoprán / Iwase Tohko fuvola, shinobue / Görbe Károly tsugaru-jamisen / Kuwana Kazue oboa, koto, shinobue, zeneszerzés, hangszerelés / Farkas Yuki zongora, zeneszerzés / Murata Marika zongora / Katsumata Mugi zongora
Regisztrációs díj: 3500 Ft
-10:00- 16:00 Magyarországi Origami egyesület workshopja. A program során az origami azaz a japán papírhajtogatás alapjaival ismerkedhetnek meg a részt venni kívánók és pár érdekes, viszonylag könnyen elkészíthető mozgó figura hajtogatására less lehetőség.
A program adományos jellegű.
– 10:00-13:00 Japán füzet- és könyvkötés
Japán füzet- és könyvkötésre várunk benneteket szeretettel a Japán Napon.
A foglalkozást Törőcsik Katalin iparművész vezeti.
A japán könyvkötés a legjobb módszer arra, hogy bármilyen textúrájú és vastagságú papírlapokat könyvvé vagy füzetté alakítsunk. Ezen a délutánon vázlatfüzeteketvagy egyedi naplókat készítünk merített- és kreatív papírok felhasználásával,fonalak, tűk és lyukasztók segítségével. A füzetek gerince egyszerűen és praktikusan készül,közben a kötetek gerincén kifinomult, geometrikus mintákat hozunk létre.
Regisztrációs díj: 5.500 Ft/fő.
A program során három füzet elkészítésére lesz lehetőség.
– 14:00-15:00 Sárkányok és lebegő konstrukciók
A japán sárkányok készítésének technikáját követve látványos és színes dekorációkat készítünk.
A foglalkozást Törőcsik Katalin iparművész vezeti.
A japán sárkányok légies és filigrán anyagokból, bambuszpálcák és vékony, színes papírok felhasználásávalkészülnek. Ezen a délutánon először megismerkedünk az anyagokkal és a technikai alapokkal, a japán papírsárkány tradíció történetével, Bodóczky István képzőművész munkásságával majd rugalmas bambuszhasítékok hajlításával és kötözésével, térbeli formák konstruálásával hozunk létre függesztett dekorációkat. A szerkezetre színes papírokat illesztünk, ezeket ragasztással rögzítsük és feszítjük.
Regisztrációs díj: 5.000 Ft/fő.
A program során kettő függeszthető szobor elkészítésére lesz lehetőség.
-11:00-12:00 A Budapest Főnix Kendo and Iaido klub bemutatója lesz látható.
A klub Magyarország első Japán vívóklubja 1982 óta töretlenül működik és számos nemzetközi sikerrel büszkélkedhet Európa és világbajnokságokon is.
A helyszínen Bárány Tiborral a klub vezetőjével is megismerkedhettek és nyugodtan tehettek fel kérdéseket is a klubbal és a japán vívással kapcsolatban:)
A program ingyenes.
-10:00-18:00 Tóth-Vásárhelyi Réka kokeshi baba készítő művész vására.
Réka magyar, nemzetközileg is elismert kokeshi baba készítő. 2015-ben elsőként lett díjazott külföldiként a Japán Országos Kokeshi versenyen. 2016-ban pedig elsőként nyerte meg ugyanezt a versenyt külföldiként. A kokeshi baba kézművesség modern irányát képviseli. Ő volt az első külföldi, akit meghívtak a nemzeti kokeshibaba mesterek zárt köreibe. Mestere Aoki Rjoka lett. Egy amerikai kutató (Jennifer McDowell) szerint ezt nőként elérni a szilárd szerkezetű japán társadalomban „antropológiai áttörésnek” nevezhetjük. Munkáit számos japán, európai, amerikai és magyar fórumon díjazták és rendszeresen tart előadást is a témában.
Ebben az évben különféle Japán ételek, italok, termékek megvásárlására is lesz lehetősége az idelátogatóknak.
Minden Japán kultúra iránt érdeklődőt szeretettel várunk.

"MANA CLASSES" ÉKSZERKIÁLLÍTÁS
2024-08-31 10:00 - 20:00 | Mana Ékszerstúdió, Görög utca 4., Szentendre, Pest, 2000
A kiállításon a Mana Ékszerstúdió elmúlt évi ékszer-design kurzusainak munkáiból mutatunk be válogatást. Tárlatvezetéseket, műhelybemutatókat tartunk – kapcsolódva a MűvészetMalomban zajló Inflow Kortárs Ékszer Kiállítás és Konferencia programjaihoz.
Műhelybemutató és tárlatvezetés: szeptember 1. 10:00, 16:00

Éjjel-nappal MikroCsodák Múzeuma
2024-08-31 10:00 - 21:30 | MikroCsodák Múzeuma, Görög utca 4., Szentendre, Pest megye, 2000, Magyarország
A Szentendre Éjjel-Nappal Nyitva programsorozat alkalmából hosszabbított nyitvatartással várja a látogatókat a MikroCsodák Múzeuma!
2024.08.30. 10:00 – 21:30
2024.08.31. 10:00 – 21:30
2024.09.01. 10:00 – 21:30
www.mikrocsodak.hu | 2000 Szentendre, Görög utca 4.

A magyar csokoládéművészet világszínvonalú! -3 tételes kötetlen és önműködő kóstolósor
2024-08-31 10:00 - 23:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Mindhárom SZÉN napon kedvet csinálunk Magyarország TOP csokoládéihoz!
Az “ÉDENI HÁRMAS” kóstolótálcán:1 téma, 3 csokifalat + minden fontos információ
1. kóstoló: Rózsavölgyi teljes kiőrlésű ét 72%
2. kóstoló : Chococard Nicaragua tej 58%
3. kóstoló: Harrer barackmagos-barackos vegán
A hármas kóstoló ára: 1590 Ft

Kávékóstoló
2024-08-31 10:30 - 12:00 | Newsee Store
Kávéimádók figyelem!
Egy nagyon különleges alkalmon vehettek részt nálunk ha szeretnétek többet megtudni a kávéról és kicsit elmerülnétek a különböző kávék fajtáiban és feldolgozási lehetőségeiben. Biztosíthatlak titeket hogy sosem hallott infármációkhoz juthattok amellett hogy megtanulhatjátok mire kell figyelnetek és milyen pörkölés mit is jelent tulajdonképpen.
Az alkalmat Hrecska-Kovács Renáta tartja majd.
Bemutatkozását itt olvashatjátok:2022 óta foglalkozom kávéval a budapesti Waycup baristájaként és a Cupping Club Hungary egyik alapító-vezetőjeként. Ami egykor hobbinak indult, már régóta igazi szenvedéllyel tölt el: amikor csak tehetem, kávéval foglalkozok – indultam már barista, filter, cup tasters és AeroPress versenyeken, workshopokat és oktatásokat tartok, illetve minden nap megpróbálok valami újat tanulni erről az izgalmas és csodálatos növényről, amit kávénak hívunk.

Várunk minden érdeklődőt szeretettel.

Részvételi díj 5000 FtJelentkezni itt tudtok:https://airtable.com/appbFlOFPICg6…/pagscD2sAvygSg3Ah/form

Vitéz László Ángliában bábelőadás
2024-08-31 11:00 - 12:00 | Dunaparti Művelődési Ház, Dunakorzó 18., Szentendre, Pest, 2000, Magyarország
VITÉZ LÁSZLÓ ÁNGLIÁBAN

Rendezte és játssza: Barna Zsombor

Megszületett Vitéz László és Vas Juliska kisfia. Bizony ám, pajtikák! Csakhogy van egy kis bökkenő: mi legyen a gyerek neve? Juliska ragaszkodik hozzá, hogy egy ilyen kemény gyereknek a Henrik nevet kell kapnia, viszont László mindenképp a László nevet adná a kicsinek. Mivel nem jutnak dűlőre, László elhatározza, hogy meglátogatja ángliai barátját, Punch urat, aki még a Lamancsi csatornán is túl lakik. Tőle majd tanácsot kér ebben a név ügyben és egy kalap alatt meg is kéri barátját, hogy legyen a gyerek keresztapja. Igen ám, de út közben találkozik egy régi ismerőssel, aki nem más, mint maga a Szamár… akarom mondani a Halál, aki bosszút akar állni Vitéz Lászlón, ezért elrabolja a gyereket. Így leleményes hősünknek újra bizonyítania kell talpraesettségét.

A mese közvetlen folytatása a Vitéz László menyecskét keres című „bábtörténeti opusznak”. Bővelkedik vidámságban, dalolászásban és az elmaradhatatlan palacsintasütős igazságszolgáltatásban.

Előadásommal tisztelegni szeretnék Kemény Henrik munkássága előtt, ugyanakkor igyekszem a piros sipkás pajtikát egy új megközelítésben bemutatni. Mindenféle komolyságot és rosszkedvet otthon hagyni szíveskedjenek!

Az előadás időtartama: 55 percAjánlott korosztály: 3-99 év

Bűvészbemutató
2024-08-31 11:00 - 12:00 | Tourinform udvar, Dumtsa Jenő u. 22., Szentendre, Pest, 2000, Magyarország
Látványos bűvészbemutató az epreskertben.

KisMesterek kreatív foglalkozás a Fő téren
2024-08-31 11:00 - 18:00 | Fő tér, Fő tér, Szentendre, Pest, 2000, Magyarország
Alkossatok együtt Benkő Krisztinával és a KisMesterek csapatával!

A színes és kreatív, óriásbuborékoktól sem mentes gyerekprogram során az inspirációt Szentendre házai, portái adják. Egy közös mű is készül a standra látogató, ügyes gyerekek keze nyomán.

A fesztivál logóját csillámos tetoválás formájában is kérhetitek a bőrötökre!

TERÍTÉKEN A PORCELÁN
2024-08-31 11:00 - 18:00 | Szente Krisztina Ceramic Studio, Gőzhajó utca 1., Szentendre, 2000, Magyarország
Kortárs porcelán galéria, nyitott műhely és kínai teakóstoló a Szente Krisztina Ceramic Studioban a fesztivál mindhárom napján.

AD MAKRAME MŰHELYBEMUTATÓ ÉS WORKSHOP
2024-08-31 11:00 - 20:00 | AD Makrame, Dumtsa Jenő utca 11., Szentendre, Pest, 2000, Magyarország
Az AD Makrame márkát Gyarmati Teodóra alapította 2020-ban. A márkát a kézműves munka szeretete, az egyediségre való törekvés, valamint a dizájn és művészet összehangolása hívta életre. Az alkotó munkái egytől egyig egyedi tervezésű, aprólékosan kidolgozott, kézi csomózással készített alkotások.
A Dumtsa Jenő utca 11. szám alatt található műhely a fesztivál ideje alatt nyitva áll a látogatók előtt. Több folyamatban lévő munka megismerésével a látogatók betekintést nyerhetnek a munka folyamatába, valamint egy közös projekt keretében ki is próbálhatják a csomózás alapjait.
Helyszín: AD Makrame (Dumtsa Jenő utca 11.)

Készíts gyerekjátékokat!
2024-08-31 12:00 - 14:00 | Tourinform udvar, Dumtsa Jenő u. 22., Szentendre, Pest, 2000, Magyarország
Mátyásné Orosz Anna segítségével egyedi horgolt gyerekjátékokat és gyerekszobadekorációkat készíthetünk.

PIRK JÁNOS MÚZEUM ÉJJEL-NAPPAL
2024-08-31 12:00 - 21:00 | Pirk János Múzeum
A fesztivál ideje alatt meghosszabbított nyitvatartással várja látogatóit a Pirk János Múzeum.
Pirk János (1903-1989) festőművész, a XX. századi magyar művészet és a szentendrei festészet egyik kiemelkedő alkotója, számos kitüntetés díjazottja. Művészi pályája 1919-től 1989-ig hetven évet ívelt át, a Nagybányai Művésztelepen indult, további állomásai Budapest, Róma, Párizs, Nagybánya, Gödöllő és Szentendre voltak.
A kiállítás belépőjeggyel látogatható.

Akvarell varázslat kerámián, Antal Balázs keramikus-festőművésszel
2024-08-31 14:00 - 16:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
Fess buja virágoskertet lágy ecsetvonásokkal és gyönyörű színátmenetekkel.
(díjköteles)

ZENÉL A SIDE 2 SIDE JAZZ DUÓ
2024-08-31 14:00 - 16:30 | Tourinform udvar, Dumtsa Jenő u. 22., Szentendre, Pest, 2000, Magyarország
Gitár és szaxofon hangszerekre épült instrumentális zene, keverve a modern, elektronikus hangzásvilágot a tradicionálisabb jazz elemekkel. A duó 2016 nyarán alakul a Kőbányai Zenei Stúdió két végzett hallgatójából. A projekt egy viszonylag új hangzást keresve formálódott meg. A du folyamatosan dolgozik saját számokon, emellett jazz, blues és pop feldolgozásokat is játszanak.
A duó tagjai:
Kalamár Sára – szaxofon
Tury Krisztián – gitár

dm Egészségbusz & Szépségbusz
2024-08-31 14:00 - 22:00 | Dunakorzó, Dunakorzó 18., Szentendre, 2000, Magyarország
Augusztus 30-án 16:00-23:00 között és 31-én és 14:00 és 22:00 között a Szentendre Éjjel-Nappal Nyitva Fesztiválon a dm Egészségbusszal és a dm Szépségbusszal is találkozhatnak az érdeklődők.
dm Egészségbusz
A női egészség vagy saját magunkról való gondoskodás még mindig túl kevés teret kapnak. A dm zászlójára tűzte, hogy változtat ezen, ezért idén megismételjük tavaly nyári kampányunkat, így újra a női egészség kerül a fókuszba.
A TritonLife együttműködésével a dm Egészségpontunkon lehetőséged lesz arra, hogy több szolgáltatást* is kipróbálj. vércukor mérés bőrgyógyászati vizsgálat vérnyomás mérés általános egészségügyi állapot felmérése kérdőívvel testsúly, testmagasság egészségtippek nőknek várandósság alatti egészségtippek gyermekgondozási, babaápolási tippek egészségtippek az idősebb korosztálynak táplálkozással kapcsolatos tanácsok*Az elérhető szűrések listája helyszínenként változhat, a változtatás jogát fenntartjuk.Bővebb információk: www.dm.hu/noiegeszseg
dm Szépségbusz
A dm szépség kampányában a természet az új impulzusok forrása! Az élet számos területén a természet felfedezéséből merítjük az inspirációt: a fauna és flóra sokfélesége, vadsága, pompája, az egzotikus növények, gyümölcsök, pillangók, madarak segítenek elvezetni egy fantáziavilágba és így kiszakadhatunk a szürke hétköznapokból, elmélyülhetünk a természet szépségében.
A mozgó szépségműhelyben az alábbi programokkal várjuk az érdeklődőket: sminkelés alverde, s-he és trend !t up termékekkel hajformázás balea termékekkel szakembereink bemutatják a dm márkás újdonságokat és szépségtanácsokkal is ellátják a vendégeket beszállítóink jóvoltából apró ajándékkal is kedveskedünk azoknak, akik a szépségbusz szolgáltatásait igénybe veszik a szépülés eredményét egy fotón is megörökítjük, amelyet ajándékba odaadunk. a kicsik sem fognak unatkozni, amíg Anya szépül, mert számukra gyereksarokkal készülünk.
A dm Szépségbusz állomásain hulladékgyűjtő dobozok kihelyezésével segítünk megfelelően gyűjteni a lejárt vagy nem használt kozmetikai termékeket. Az összegyűjtött hulladék szelektív gyűjtését, elszállítását, a hulladék ártalmatlanítását, amennyiben lehetséges, a csomagolóanyagok megtisztítását és újrahasznosítását partnerük, a Beautycle végzi.
Ha legalább 5 db lejárt, elhasznált meghatározott kategóriájú kozmetikai terméket** elhozol a dm Szépségbuszon elhelyezett gyűjtőládába, mi ezt értékes ajándékkal viszonozzuk.
**az alábbi termékeket hozhatod vissza: Bőrápolási termékek (krém, szérum, testápoló, tusfürdő, naptej stb), bármilyen jellegű sminktermék (alapozó, korrektor, szempillaspirál, púder, pirosító, paletták, szemhéjtus, rúzs, szájfény stb), hajápolási termékek (sampon, balzsam, olaj, szérum, hajlakk, zselé/wax stb), egyéb testápolási/ szépészeti termékek (sminklemosó, körömlakk, dezodor, fogkrém, parfüm stb.)

ÉJJEL-NAPPAL TÁRSASJÁTÉK
2024-08-31 14:00 - 22:00 | Dunaparti Művelődési Ház – udvari terem, Dunakorzó 18., Szentendre, Pest megye, 2000
A fesztivál alatt a Felnőttmegőrző – Társasjátékos Klub rendkívüli játéknapot tart, három napon át társasjáték-maraton lesz! Az érdeklődők játszhatnak a felnőtteknek szóló legjobb stratégiai, és logikai társasjátékokkal.
Péntek-szombat 14:00-22:00
Vasárnap 14:00-18:00

Stéger Xavér Ferenc 200 - kosztümös séta
2024-08-31 15:00 - 17:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Mélyen tisztelt Urak és Úrhölgyek!
Városunk híres szülötte, méltán tisztelt és szeretett polgára, Stéger Xavér Ferenc Úr születésének napján méltó megemlékezést szervezünk, melyre mindenkit invitálunk. Az első harmincz jelentkező személy a zártkörű sétán és uzsonna-koncerten is részt veend.
Kérjük a részvételi szándékot előre jelezni méltóztassanak!
Megjelenésükre feltétlen számítunk!
Sétavezető: Komáromi-Raisz Borbála
Időtartam: Kb. 2-2,5 órás interaktív séta több pihenővel, meglepetésselMaximális létszám: 30 főRegisztráció: komaromi.borbala@pmk.hu
Ár: 2.500 Ft / fő

Indulás: Hamvas Béla Pest Megyei Könyvtár, főbejárat (2000 Szentendre, Pátriárka utca 7.)

Nyomozz a város történelmi emlékei közt!
2024-08-31 15:00 - 17:00 | Városi Vendégház, Fő tér 12., Szentendre, Pest, 2000
Lenne kedved egy kis művészettörténeti nyomozásba kezdeni a városban?
Akkor rajta! Használjuk a képzeletbeli időutazó távcsövünket, és vizsgáljuk meg közelebbről Szentendre épített és képzőművészeti örökségének nyomait az ókortól a középkoron és az újkoron át egészen a modern kori emlékekig.
Mindezt úgy, hogy az egyes történelmi korszakokat jellemző művészeti „stilisztikai nyomok” keresgélése közben elkészítjük saját, fotómontázsos időkorongunkat, amely emlékeztet majd arra, hogy ez a Duna-parti, elbűvölő kisváros micsoda kincseket is rejt.
Nem kell más hozzá, mint olló, ragasztó, amelyeket mi biztosítunk, és kellő elszántság a nyomozáshoz, amit pedig te tudsz magaddal hozni!A foglalkozást tartja: Bors-Bulbuk Zsuzsanna művészettörténész

A magyar csokoládéművészet világszínvonalú! -11 tételes kóstolósor
2024-08-31 15:00 - 17:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Ki mesél és kóstoltat?
Mélyi Márta
Édeni munkatárs
kakaókultúra rajongó
Csokikóstolóra hívunk az Éjjel-Nappal Feszten!!
Tudtad, hogy a magyar csokoládéművészet világszínvonalú?
Gyere, kóstolj velünk, megmutatjuk!
Várunk megújuló csokoládékóstoló eseménysorozatunk premierjén, ahol reflektorfénybe kerülnek a magyar bean-to-bar csokoládék!
A kóstoló 11 állomása során a kakaóbabtól a forró csokoládén keresztül egészen a táblás csokoládékig eljutunk, miközben apró kitérőket teszünk a drazsék, a bonbonok és a vegán csokoládé világába is.
Kóstold meg a legjobb magyar csokoládékat és fedezd fel azokat az egyedi ízjegyeket és aromákat, amelyek minden táblában ott rejtőznek!
Itt tudsz jelentkezni a kóstolóra: https://csokibolt.hu/spl/949400/Edeni-csokoladekostolo
A helyszínen is fizethetsz, ebben az esetben a webes vásárláskor jelöld be a „Személyes átvétel szentendrei szaküzletünkben” módot, ezzel regisztrálsz.
Maximális létszám: 12 fő
Időtartam: kb 60 perc
Bevezető ára: 7990 Ft

Nyárzáró Összművészeti Nap - A Beat! kiállítás finisszázsa
2024-08-31 15:00 - 23:00 | Szentendrei Régi Művésztelep, Bogdányi u. 51., Szentendre, Pest, 2000
Mozgalmas programsorozattal zárul a Beat! fotókiállítás a Szentendrei Régi Művésztelep kertjében és műtermeiben. A győri Design Campus kortárs pop-up kiállítása mellett a délután folyamán a beatkorszak tematikához kapcsolódva a Szárnyas Doboz matricakészítő workshopján vehetnek részt kicsik és nagyok egyaránt, valamint a Magyar Rocktörténet képregény kitelepülésének köszönhetően jobban megismerhetik a korszak alkotóit, jelentős alakjait. A jó hangulatot az esti órákban majordorci akusztik koncert és Szárnyasdoboz DJ set alapozza meg.
PROGRAM:15:00 – 19:00 – Matricakészítő workshop, a Szárnyas Doboz közreműködésével15:00 – 19:00 – Képes Krónikák kitelepülés és vásár (Magyar Rocktörténet képregény)19:00 – 20:00 – Magyar Rocktörténet kerekasztal a kor ikonikus szereplőivel20:00 – 21:00 – majordorci akusztik koncert21:00 – 23:00 – Szárnyasdoboz DJ set

No signal - kortárs táncperformansz
2024-08-31 16:00 - 17:00 | Dunaparti Művelődési Ház, Dunakorzó 18., Szentendre, Pest, 2000, Magyarország
Kortárs táncperformansz a Dunaparti Művelődési Ház udvarán, a Barlang színpadán.

Magány, egyedüllét, csend.Kapcsolódás, érintés, tömeg.

Az ember önmagához és közösséghez fűződő kapcsolatát, a társas lét örömeit és küzdelmeit kutatja legújabb darabjában a Kortárs&Balett Tánccsoport. Egy változatos szabadtéri performance keretében merülhetnek el az érdeklődők az elmagányosodás és szociális interakciók hálójában – a tánc nyelvén, magával ragadó zenék és mozdulatok segítségével.

Az előadás ingyenes.

RUSTICA BORKÓSTOLÓ PINCETÚRÁVAL
2024-08-31 16:00 - 17:00 | Rustica Borműhely, Gőzhajó u. 2., Szentendre, 2000, Magyarország
4 tételes borkostoló pincetúrával. Hűtse le magát nálunk, találkozzunk Szentendre belvárosában található 100 m hosszú borospincénkben, ahol a bort készítjük! Elmeséljük, hogy melyik bornál milyen kihívásokkal néztünk szembe, hogy mi a különbség, ha ugyanazt a bort light, medium vagy strong pörkölésű hordókban érleljük.
A program hossza körülbelül 1 óra, a pincében 10-12 fok van, érdemes melegebb ruhával is készülni.
Előzetes bejelentkezés ajánlott az info@rusticabor.hu e-mail címen.
A borkóstoló ára: 6000 Ft/fő
Időpontok:
augusztus 30. (péntek) 16:00, 18:00
augusztus 31. (szombat) 16:00, 18:00
szeptember 1. (vasárnap) 16:00, 18:00

XI. Szentendrei Macskakő & Örömtánc
2024-08-31 16:00 - 17:00 | Blue Land Folklor
Az Abraka-Dabra Hastánc Csoport bemutatója a Virágok és Kívánságok terén.

GYULAPAPA RETRO ZENÉI A RETRO DESIGN CENTERBEN
2024-08-31 16:00 - 18:00 | Retro Design Center, Rév u. 4., Szentendre, Pest megye, 2000
A Retro Design Center udvarán Gyulapapa retro zenéi színesítik a ’70-es, ’80-as évek világából származó „filléres emlékeink” kiállításának megtekintését. Élvezhetjük a 60-as, 70-es, 80-as évek rockklasszikusainak (Beatles, Hollies, Bob Dylan, Joan Baez, Kris Kristofferson, Leonard Cohen stb.) számait gitáron, és ha kedvünk tartja, énekelhetünk is Gyulapapával a szocialista autóipar remekeivel a háttérben.
A program belépőjeggyel látogatható.

FINISSZÁZS | Kurátori tárlatvezetés | Jávor Piroska: Játék a "Parnasszuson"
2024-08-31 16:00 - 18:00 | Szentendrei Képtár, Fő tér 2-5., Szentendre, Pest, 2000, Magyarország
A Ferenczy Múzeumi Centrum idén is csatlakozik programjaival a város háromnapos, nyárzáró eseményéhez a Szentendre Éjjel-Nappal Nyitva fesztiválhoz. Ilyenkor Szentendre hangulatos utcácskái megtelnek fényekkel, zenével, irodalommal, gasztronómiai programokkal és művészettel! A városban sétálva a múzeumokat se hagyjuk ki: múzeum korzóval, tárlatvezetésekkel és kreatív programokkal, szombaton pedig 1-et fizet 3-at vihet akcióval várjuk vendégeinket.
Nyitvatartás a Szentendre Éjjel-Nappal Nyitva fesztivál alatt: pénteken – szombat 10.00 – 21.00, vasárnap 10.00 – 18.00
✸ ✶ ✸ ✶ ✸ ✶
Mazányi Judit művészettörténész tárlatvezetése a Jávor Piroska: Játék a „Parnasszuson” című kiállításon.
Szentendre nem panaszkodhat arra, hogy a Múzsák csak ritkán látogatták meg a várost az elmúlt több mint száz évben. A Réti-tanítványok 1926-os letelepedése és az általuk megalapított Szentendrei Festők Társasága keltette fel a művészek érdeklődését a mediterrán hangulatú kisváros iránt. Már az 1930-as években is számos festő látogatta a települést, sőt, többen le is telepedtek. A Régi Művésztelepnek nevezett művészkolóniában 1945 után számos neves alkotó dolgozott. Festőkből tehát nem volt hiány, amikor az1960-as évek vége felé megszületett a döntés, hogy Szentendre kap egy újabb művésztelepet a Kálváriadombon. 1969 őszére készültek el az új műteremlakások. Itt kapott műtermet Asszonyi Tamás szobrászművész és felesége, Jávor Piroska festőművész.Az Új Művésztelep az itt letelepedőknek az alkotó munkához évtizedek óta nyugodt légkört biztosít, tehát bátran nevezhetjük szentendrei Parnasszusnak.
Jávor Piroska a Képzőművészeti Főiskola befejezése után költözik a telepre. Kezdetben a tűzzománc dekorativitása vonzza, de gobelin-készítéssel is kísérletezik, végül mégis a festészetet választja kifejező eszközül. A szentendrei művészet több évtizedes történetében markáns törekvések egyikeként jelenik meg a geometrizáló nonfigurativitás, és a konstruktív képépítés. Jávor Piroska ennek a vonulatnak egy általa kidolgozott változatát teremti meg. Kezdetben akvarelljei hívják elő a különös lebegő formációkat, amelyek időnként tárgyias utalásokat is hordoznak. Majd az olajképeken a geometrikus alakzatokat szabálytalan motívumokkal varázsolja személyessé, miközben a háttér kézjegyet eltüntető precizitása intellektuálissá teszi a személyességet. Az elmúlt közel 20 évben a formavilág kristályosabbá válik, és megnő a szabályos geometriai elemek és matematikai összefüggések játékossága. A betűk és számok egyszerre lesznek jelentéssel teli alakzatok és ritmizáló formák. A színek pedig szinte vizuális dallamok taktusaiként értelmezhetők.
Belépőjeggyel látogatható.
* * *További Szentendre Éjjel-Nappal Nyitva fesztivál programok:
AUGUSZTUS 30. PÉNTEK, 18:00MÚZEUM KORZÓ | AZ ALAPÍTÓK NYOMÁBAN
* AUGUSZTUS 31. SZOMBAT, 17:00DIVAT | ÍZEK | UTAZÁS
*AUGUSZTUS 31. SZOMBAT, 18:00
ÚJRÁZÁS | Újra hasznos ötletek a divatban és a konyhában. Újra játszás. Öltöztessünk madárijesztőt!
SZEPTEMBER 1. VASÁRNAP, 18:00MESÉS MÚZEUM KORZÓ | ÉGIGÉRŐ TEMPLOMOK
*1-et fizet 3-at vihet: Szombati programjaink az aznapi múzeumi sétajeggyel végiglátogathatóak.
* * *A hétvégén látogatható kiállítások:
• Czóbel Múzeum, Szentendre, Templom tér 1.Paletták – Czóbel Béla párizsi és magyarországi kapcsolatai
• Ferenczy Múzeum, Szentendre, Kossuth Lajos u. 5.A GYŰJTEMÉNY (1900-2022)Finom életek – A gyűjtemény diákszemmelAz FMC diákkurátorainak válogatásaTakarékos módi – néprajzi kiállítás
• Kmetty Múzeum, Szentendre, Fő tér 21.Barcsay Jenő: A formák ritmusa
• Kovács Margit Kerámiamúzeum, Szentendre, Vastagh Gy. u. 1.Kovács Margit, a Duna királynője
• Szentendrei Képtár, Szentendre, Fő tér 2-5.Játék a „Parnasszuson” – Jávor Piroska festőművész kiállítása
• Vajda Múzeum, Szentendre, Hunyadi u. 1.Vajda Lajos Szentendréje – Vajda motívumvilágának nyomában
• PhotoLab – Vajda Múzeum, Szentendre, Hunyadi u. 1.Tropical Depression – Kudász Gábor Arion kiállítása

A művészet mint gyógyítás
2024-08-31 16:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Mráz Lilla és Ur Eleonóra közös kiállításmegnyitója

„Egy ideje elkezdtem sétálni, pedig évekig unszoltam magam a rendszeres mozgásra, de nem tudtam nekiindulni. Kis útjaim soràn egyre több dolgot fedeztem fel és ràjöttem, hogy szinte egy karnyújtásnyira rengeteg minden vesz körül. Egyre jobban megismertem a gyógynövényeket, amit érdekesnek találtam leszedtem és kiszárítottam magamnak. De a leginkább maga az út volt ami elindított a gyógyulás felé. A madarak csicsergése, a táj, a növények látvány, a ciklikusság követése a lelkemet is feltöltötte mindig. Az alkotàs is egyfajta terápia számomra, mindig is alkottam amikor csak tudtam, de egy hosszabb betegségnek köszönhetően otthon kellett maradnom egy időre. Egyik nap fogtam magam és kipróbáltam egy olyan technikát amit utoljára kiskoromban használtam amikor szakkörre jártam. Elkészült az első vázám és csak néztem és elfogott az érzés, hogy régóta nem éreztem magaménak ennyire semmit és boldog vagyok. Azóta új irányt vett a művészetem és egyre jobban vagyok fizikailag és lelkileg is. Ezért adta magát, hogy megmutassam a természet ezen oldalának szépségét és más is megláthassa, hogy milyen értékek vesznek minket körül. „
Mráz Lilla-keramikus

„Már régóta hirdetem, hogy minden művészet terápia, tapasztaltam magamon is és a hozzám érkezőkön is. Teljesen mindegy, hogy milyen művészeti ághoz nyúlunk de tudunk általa gyógyulni tudatosan de tudattalanul is. Ezen a kiállításon főképp a transzcendenssel való kapcsolódásom során készült festményeimet mutatom be. „
Ur Eleonóra -batikfestőművész

A program ingyenes.
